ข้อบังคับมหาวิทยาลัยเทคโนโลยีราชมงคลธัญบุรีข้อบังคับมหาวิทยาลัยเทคโนโลยีราชมงคลธัญบุรีว่าด้วยคุณสมบัติ หลักเกณฑ์และวิธีการได้มาซึ่งกรรมการสภามหาวิทยาลัยจากคณาจารย์ประจำและข้าราชการพ.ศ. ๒๕๔๙[๑] โดยที่เห็นสมควรกำหนดรายละเอียดเกี่ยวกับคุณสมบัติหลักเกณฑ์และวิธีการได้มาซึ่งกรรมการสภามหาวิทยาลัยจากคณาจารย์ประจำและข้าราชการอาศัยอำนาจตามความในมาตรา๑๕ (๔) และมาตรา ๑๗ (๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และโดยมติสภามหาวิทยาลัยเทคโนโลยีราชมงคลธัญบุรีในการประชุมครั้งที่ ๖/๒๕๔๙ เมื่อวันที่ ๒๖ มิถุนายน ๒๕๔๙ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลธัญบุรีว่าด้วยคุณสมบัติหลักเกณฑ์และวิธีการได้มาซึ่งกรรมการสภามหาวิทยาลัยจากคณาจารย์ประจำและข้าราชการพ.ศ. ๒๕๔๙ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในข้อบังคับนี้มหาวิทยาลัย หมายความว่า มหาวิทยาลัยเทคโนโลยีราชมงคลธัญบุรีสภามหาวิทยาลัย หมายความว่า สภามหาวิทยาลัยเทคโนโลยีราชมงคลธัญบุรีอธิการบดี หมายความว่า อธิการบดีมหาวิทยาลัยเทคโนโลยีราชมงคลธัญบุรีสภาคณาจารย์ หมายความว่า สภาคณาจารย์และข้าราชการมหาวิทยาลัยเทคโนโลยีราชมงคลธัญบุรีกรรมการสภา หมายความว่า กรรมการสภามหาวิทยาลัยจากคณาจารย์ประจำและข้าราชการของมหาวิทยาลัยเทคโนโลยีราชมงคลธัญบุรีคณาจารย์ หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ก) แห่งพระราชบัญญัติ ว่าด้วยระเบียบข้าราชการพลเรือนในสถาบันอุดมศึกษาพ.ศ. ๒๕๔๗ และให้หมายรวมถึง พนักงานมหาวิทยาลัยสายผู้สอน ในมหาวิทยาลัยเทคโนโลยีราชมงคลธัญบุรีผู้บริหาร หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ข) แห่งพระราชบัญญัติ ว่าด้วยระเบียบข้าราชการพลเรือนในสถาบันอุดมศึกษาพ.ศ. ๒๕๔๗ ในมหาวิทยาลัยเทคโนโลยีราชมงคลธัญบุรีข้าราชการ หมายความว่า ข้าราชการพลเรือนในสถาบันอุดมศึกษาตามมาตรา ๑๘ (ค) แห่งพระราชบัญญัติว่าด้วยระเบียบข้าราชการพลเรือนในสถาบันอุดมศึกษา พ.ศ. ๒๕๔๗ และให้หมายรวมถึง พนักงานมหาวิทยาลัยสายสนับสนุนในมหาวิทยาลัยเทคโนโลยีราชมงคลธัญบุรีส่วนราชการ หมายความว่า คณะ วิทยาเขต วิทยาลัย บัณฑิตวิทยาลัยสถาบัน สำนักตามที่กฎหมายกำหนด หรือส่วนราชการที่มีฐานะเทียบเท่าคณะที่จัดตั้งขึ้นโดยอำนาจของสภามหาวิทยาลัยเทคโนโลยีราชมงคลธัญบุรีหน่วยเลือกตั้ง หมายความว่า ส่วนราชการที่กำหนดให้เป็นสถานที่เลือกตั้งข้อ๔ การเลือกกรรมการสภามหาวิทยาลัยตามข้อบังคับนี้ให้ใช้วิธีออกเสียงลงคะแนนเลือกตั้งโดยตรงและลับข้อ๕ ในวาระแรกที่ยังไม่มีผู้ดำรงตำแหน่ง กรรมการสภาหรือกรรมการสภาว่างลงก่อนครบวาระและเหลือเวลาไม่น้อยกว่าเก้าสิบวัน ให้มหาวิทยาลัยแต่งตั้งคณะกรรมการอำนวยการเลือกตั้งขึ้นคณะหนึ่งตามจำนวนที่เห็นสมควร ทั้งนี้ ต้องมีกรรมการจากคณาจารย์และข้าราชการจำนวนหกคนตามคำเสนอของสภาคณาจารย์เข้าร่วมเป็นคณะกรรมการอำนวยการเลือกตั้งเพื่อทำหน้าที่ตามที่กำหนดไว้ในข้อบังคับนี้การเลือกตั้งกรรมการสภาครั้งแรกยังไม่มีสภาคณาจารย์ให้คณะกรรมการพิจารณาร่างข้อบังคับของมหาวิทยาลัยทำหน้าที่แทน ตามวรรคแรกกรณีที่สภาคณาจารย์ไม่เสนอผู้เข้าร่วมเป็นคณะกรรมการอำนวยการเลือกตั้งตามวรรคแรกให้มหาวิทยาลัยเป็นผู้แต่งตั้งจากคณาจารย์ที่เห็นสมควรแทนคณะกรรมการอำนวยการเลือกตั้งต้องไม่เป็นผู้สมัครรับเลือกตั้งเป็นกรรมการสภาข้อ๖ คณะกรรมการอำนวยการเลือกตั้งมีอำนาจและหน้าที่ดังนี้(๑)กำหนดหน่วยเลือกตั้งและรายชื่อส่วนราชการประจำหน่วยเลือกตั้ง(๒)กำหนดวัน เวลารับสมัครเลือกตั้ง และวันเวลาลงคะแนนเลือกตั้ง(๓)กำหนดรายละเอียดเกี่ยวกับหลักฐานการสมัคร รับสมัครและตรวจสอบคุณสมบัติผู้สมัครรับเลือกตั้ง(๔)จัดทำและประกาศบัญชีรายชื่อผู้มีสิทธิเลือกตั้ง(๕)กำหนดลักษณะบัตรเลือกตั้ง(๖)จัดทำและประกาศบัญชีรายชื่อและหมายเลขประจำตัวผู้สมัครรับเลือกตั้ง(๗)รวมคะแนนผลการเลือกตั้งของแต่ละหน่วยเลือกตั้ง(๘)พิจารณาวินิจฉัยชี้ขาดปัญหาหรือข้อโต้แย้งที่เกิดขึ้นเกี่ยวกับการดำเนินการเลือกตั้ง(๙)รายงานผลการเลือกตั้งต่ออธิการบดี(๑๐)ออกประกาศเพื่อดำเนินการตามข้อบังคับนี้ข้อ๗ เมื่อคณะกรรมการอำนวยการเลือกตั้งออกประกาศกำหนดวันเวลารับสมัครเลือกตั้งแล้ว ให้แต่งตั้งคณะกรรมการดำเนินการเลือกตั้ง ประกอบด้วย คณาจารย์และข้าราชการในแต่ละหน่วยเลือกตั้งมีจำนวนไม่น้อยกว่าห้าคนคณะกรรมการดำเนินการเลือกตั้งต้องไม่เป็นผู้สมัครรับเลือกตั้งเป็นกรรมการสภาข้อ๘ คณะกรรมการดำเนินการเลือกตั้งตามข้อ ๗ มีหน้าที่ดังนี้(๑)ดำเนินการเลือกตั้ง(๒)ตรวจนับคะแนนและประกาศผลการนับคะแนนเลือกตั้งในหน่วยเลือกตั้ง(๓)ปฏิบัติหน้าที่อื่นๆ ตามที่คณะกรรมการอำนวยการเลือกตั้งมอบหมายข้อ๙ กรรมการสภาจากคณาจารย์ประจำและข้าราชการจำนวนหกคนได้มาจากการเลือกตั้งของคณาจารย์และข้าราชการ ดังนี้(๑)กรรมการสภาจากคณาจารย์ จำนวนห้าคน(๒)กรรมการสภาจากข้าราชการ จำนวนหนึ่งคนข้อ๑๐ ผู้มีสิทธิสมัครรับเลือกตั้งต้องเป็นคณาจารย์และข้าราชการที่ปฏิบัติราชการในสถาบันเทคโนโลยีราชมงคลและมหาวิทยาลัยมาแล้วไม่น้อยกว่าห้าปีและไม่เป็นผู้บริหารผู้มีสิทธิสมัครรับเลือกตั้งเป็นกรรมการสภาตามข้อ๙ (๑) ได้แก่ คณาจารย์ ไม่ว่าจะสังกัดส่วนราชการใดผู้มีสิทธิสมัครรับเลือกตั้งเป็นกรรมการสภาตามข้อ๙ (๒) ได้แก่ ข้าราชการไม่ว่าจะสังกัดส่วนราชการใดข้อ๑๑ ผู้มีสิทธิลงคะแนนเสียงเลือกตั้งกรรมการสภาได้แก่ คณาจารย์และข้าราชการที่ปฏิบัติราชการในมหาวิทยาลัยมาแล้วไม่น้อยกว่าหนึ่งปีนับถึงวันลงคะแนนเลือกตั้งผู้มีสิทธิลงคะแนนเสียงเลือกตั้งกรรมการสภาตามข้อ๙ (๑) ได้แก่ คณาจารย์ ไม่ว่าจะสังกัดส่วนราชการใดผู้มีสิทธิลงคะแนนเสียงเลือกตั้งกรรมการสภาตามข้อ๙ (๒) ได้แก่ ข้าราชการ ไม่ว่าจะสังกัดส่วนราชการใดข้อ๑๒ ในการลงคะแนนเสียงผู้มีสิทธิเลือกตั้งคนหนึ่งมีสิทธิลงคะแนนเลือกผู้สมัครรับเลือกตั้งได้หนึ่งคนข้อ๑๓ ให้คณะกรรมการดำเนินการเลือกตั้งนับคะแนนเลือกตั้งให้แล้วเสร็จในวันลงคะแนนพร้อมประกาศผลการนับคะแนนของหน่วยเลือกตั้งนั้น และทำรายงานผลการนับคะแนนส่งให้ประธานคณะกรรมการอำนวยการเลือกตั้งในวันเดียวกันข้อ๑๔ ให้ผู้ที่ได้คะแนนรวมสูงสุดตามลำดับ จากคะแนนรวมของทุกหน่วยเลือกตั้งเป็นผู้ได้รับการเลือกตั้งเป็นกรรมการสภาตามจำนวนที่กำหนดในข้อ ๙ในกรณีผู้ได้รับเลือกตั้งเป็นกรรมการสภาในลำดับสุดท้ายตามวรรคแรกมีคะแนนรวมเท่ากันให้ประธานคณะกรรมการอำนวยการเลือกตั้งจับสลากเฉพาะผู้ที่มีคะแนนรวมเท่ากันในลำดับนั้นโดยเปิดเผยให้ได้ผู้รับเลือกตั้งเป็นกรรมการสภาจนครบตามจำนวนที่กำหนดข้อ๑๕ ให้อธิการบดีประกาศผลการเลือกตั้งภายในเจ็ดวันทำการนับแต่วันเลือกตั้งและนำเสนอสภามหาวิทยาลัยเพื่อทราบข้อ๑๖ วาระการดำรงตำแหน่งของกรรมการสภามีผลตั้งแต่วันที่มหาวิทยาลัยประกาศผลการเลือกตั้งข้อ๑๗ ให้อธิการบดีรักษาการตามข้อบังคับนี้ และมีอำนาจวินิจฉัยและตีความในกรณีที่มีปัญหาเกี่ยวกับการปฏิบัติตามข้อบังคับนี้ประกาศ ณ วันที่ ๑๓กรกฎาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔[๑]ราชกิจจานุเบกษา เล่ม ๑๒๓/ตอนที่ ๘๗ ง/หน้า ๑๑/๓๑ สิงหาคม ๒๕๔๙